На основу члана 27. став 5. и члана 132. Закона о стечају / “Службени гласник РС“ бр.104/2009, 99/2011, 71/2012 – одлука УС, 83/2014, 113/2017, 44/2018 и 95/2018 / као и поглавља III  – Националног стандарда о начину и поступку уновчења имовине стечајног дужника - Национални стандард број 5  /“Службени гласник РС“ бр.62/2018/, стечајни управник стечајног дужника 
„ХВ ПАРТНЕР“ ДОО МАЛА БОСНА  – У СТЕЧАЈУ

Мала Босна, ул. Суботичка бр. 23
ОБЈАВЉУЈЕ

ПОЗИВ  ЗА  ДОСТАВЉАЊЕ  ПОНУДА
За
вршење услуга процене вредности целокупне имовине стечајног дужника, стечајног дужника као правног лица и процене целисходности уновчења 
Имовину стечајног дужника чине:

I Непокретности на следећим локацијама:
1. Иве Лоле Рибара ББ, Чонопља (КО Чонопља): на овој локацији се налази грађевинско земљиште ван граница градског грађевинског земљишта.

Напомена : Наведено земљиште је у власништву стечајног дужника са идеалним уделом 1/1 и на истом се налази пољопривредни комплекс на више катастарских парцела. Земљиште у оквиру овог комплекса у природи представља и инфраструктуру у виду бетонских путева, прилаза, платоа и др. Поред овога на истој локацији се налази и пољопривредно земљиште 7ha 16a 11 m²,  ван граница производно-складишног комплекса.
На овој локацији се налази пољопривредни комплекс за смештај и прераду житарица који се састоји од 31 (тридесетједне) зграде/објекта разноврсних намена укупне површине 11.752 m²  на више катастарских парцела .
2. Пољопривредно земљиште у КО Чонопља укупне површине 15ha 54a 14 m², а које се налази северно, јужно и западно од насеља Чонопља на локацијама Дуж, 2.Дуж, Долићи, 34.Дуж, 35.Дуж, 39.Дуж, Переш, 11.Дуж и 3.Дуж.

Напомена : Земљиште на локацијама Дуж, 2.Дуж, Долићи, 34.Дуж, 35.Дуж, 39.Дуж, Переш је у власништву стечајног дужника са идеалним уделом 1/1.

Земљиште на локацији 11.Дуж је у власништву стечајног дужника са обимом удела 11510/23865. Земљиште на локацији 3.Дуж је у власништву стечајног дужника са обимом удела 8/44 и 72/264.
3. Пољопривредно земљиште у КО Алекса Шантић укупне површине 5ha 24a 99 m², а које се налази северно и север-западно од насеља Алекса Шантић на локацијама Шара пустара, Шара, Север и Шара Мајур.

Напомена: Земљиште на локацијама Шара, Север и Шара мајур је у власништву стечајног дужника са идеалним уделом 1/1.
Земљиште на локацији Шара пустара је у власништву стечајног дужника са обимом удела 84000/168000.
4. Пољопривредно земљиште у КО Жедник укупне површине 6ha 13a 81 m², а које се налази источно од насеља Нови Жедник локацији Доњи Верушић.

Напомена : Земљиште на к.п. бр. 1257/3, 1257/4, 1258/1, 1258/2, 1263/3, 1335/1, 1338/1 и 1339/1 је у власништву стечајног дужника са идеалним уделом 1/1.

Земљиште на к.п. бр. 1258/3, 1261/1, 1263/1 и 1263/2 је у власништву стечајног дужника са обимом удела 2/3.

5. Суботичка 23, Мала Босна (КО Доњи Град): на овој локацији се налази грађевинско земљиште ван граница градског грађевинског земљишта.

Напомена : Наведено земљиште је у власништву стечајног дужника са идеалним уделом 1/1.
На овој локацији се налази објекат који је својевремено служио као управна зграда и састоји се од породичне стамбене зграде, спратности Пр+Пк, површине под објектом 133м2 и помоћне зграде надстрешнице-магацина приземне спратности површине 396м2

II Покретна имовина која се састоји од канцеларијског намештаја и опреме, возила и друге опреме.

Утврђивање процењене вредности врши се у складу са Међународним стандардима финансијског извештавања, којима се обезбеђује највећа вредност за повериоце. 
Заинтерсовани понуђачи могу тражити детаљне информације о  предметима  процене на e-mail стечајног управника: officeharmat@gmail.com; 
Затворене понуде доставити најкасније до 23.5.2023. године до 12:00 часова на адресу канцеларије стечајног управника Хармат Атила, Суботица, Храстова 40/10, са назнаком ПОНУДА – пружање услуга процене вредности - „ХВ ПАРТНЕР“ ДОО МАЛА БОСНА  – У СТЕЧАЈУ или на претходно наведену електронску адресу.
Понуде које не стигну у назначеном року, неће бити узете у разматрање.
Понуда мора да буде јасна, недвосмислена, читко исписана и треба да садржи: квалификације и референце понуђача, рок у коме ће процена бити урађена, цену са ПДВ-ом. 
Напомена: Наручилац посла ће наручене радове платити најкасније након уновчења имовине која је предмет процене и вршилац услуге нема право да у понуди поставља друге услове плаћања. Достављене понуде са другим условима плаћања се неће разматрати.
Најдужи рок за израду налаза је 30 дана од дана пријема обавештења о прихватању понуде. Понуде са дужим роком израде налаза се неће узети у разматрање и биће проглашене као неважеће.

Отварање понуда извршиће стечајни управник дана   23.5.2023.године  у 12:15 часова у канцеларији стечајног управника у Суботици, ул. Храстова 40/10 у присуству понуђача.  Понуђачи који не присуствују отварању понуда немају право на приговор резултата и текста Записника о отварању понуда. Одлука о додели уговора о пружању услуга процене вредности биће донета у року од 15 дана од датума пријема понуда, а по прибављеној одлуци Одбора поверилаца. 
Контакт телефон стечајног управника Атила Хармат: 024/527-101; 064/28-29-425
